3. ΝΟΜΟΘΕΤ. ΔΙΑΤΑΓΜΑ υπ’ αριθ. 204 της 3/4 Οκτ. 1973 (ΦΕΚ Α΄ 268)  Περί τροποποιήσεως και συμπληρώσεως της περί Κέντρου Ηλεκτρονικού Υπολογιστού Κοινωνικών Υπηρεσιών νομοθεσίας.  Διοικητική Οργάνωσις - Προσωπικόν  Άρθρ.1.-1.Δια Κανονισμού ορίζονται τα της Διαρθρώσεως και των αρμοδιοτήτων των Υπηρεσιών, του συσταθέντος δια του Ν.Δ. 390/1969 Κέντρου Ηλεκτρονικού Υπολογιστού Κοινωνικών Υπηρεσιών αποκαλουμένου εν τοις επομένοις «Κέντρον», τα του αριθμού, των κατηγοριών και των διαβαθμίσεων των θέσεων του προσωπικού, τα των προσόντων, της προσλήψεως και των αποδοχών και τα της εν γένει καταστάσεως και εξελίξεως του προσωπικού του Κέντρου τούτου. 2.Ωσαύτως δια Κανονισμού ορίζονται τα της συγκροτήσεως και λειτουργίας του Διοικητικού Συμβουλίου, ως και τα της οικονομικής διαχειρίσεως και λογιστικής οργανώσεως του Κέντρου. Ένταξις υπηρετούντος προσωπικού Άρθρ.2.-1.Το τακτικόν προσωπικόν του Κέντρου θέλει ενταχθή, βάσει των τυπικών και ουσιαστικών αυτού προσόντων, εις θέσεις εκ των συσταθησομένων δια του, κατά το προηγούμενον άρθρον, Κανονισμού. 2.Αι, μετά την, κατά την προηγουμένην παράγραφον, ένταξιν, κεναί θέσεις δύνανται να πληρούνται δι’ επιλογής εκ του λοιπού, υφ’ οιανδήποτε ιδιότητα, υπηρετούντος παρά τω Κέντρω προσωπικού, κατόπιν αιτήσεως του ενδιαφερομένου, υποβαλλομένης εντός ανατρεπτικής προθεσμίας 30 ημερών από της ενάρξεως ισχύος τους, κατά την παρ. 1 του άρθρ. 1 του παρόντος Κανονισμού. 3.Η κατά τας προηγουμένας παραγράφους ένταξις, ως και ο καθορισμός της σειράς αρχαιότητος των εντασσομένων θέλει πραγματοποιηθή δι’ αποφάσεως του Υπουργού Κοινωνικών Υπηρεσιών, μετά γνώμην του Διοικητικού Συμβουλίου του Κέντρου, κατά την ελευθέραν κρίσιν αυτών. Δια της αυτής αποφάσεως ρυθμίζεται και παν θέμα απορρέον εκ της εντάξεως. 4.Υπάλληλοι εκ των υπηρετούντων εις το Κέντρον, οίτινες, κατείχον θέσεις καταργηθείσας δια της παρ. 5 του άρθρ. 9 του Ν.Δ. 390/1969, μη εντασσόμενοι, δι’ οιονδήποτε λόγον, εις το Κέντρον, ως και οι μη αποδεχόμενοι την ένταξιν εντός μηνός από της ανακοινώσεώς της, επαναφέρονται υποχρεωτικώς εις τους Οργανισμούς εξ ων προέρχονται, εντασσόμενοι, δι’ αποφάσεως του Υπουργού Κοινωνικών Υπηρεσιών, εκδιδομένης μετά γνώμην των οικείων Υπηρεσιακών Συμβουλίων του ΙΚΑ ή του ΟΓΑ, αναλόγως, εις θέσεις κατηγοριών και Κλάδων, αναλόγους προς τα προσόντα ταύτων και πάντως με τον βαθμόν ον κέκτηνται ή θα εκέκτητο έκαστος εάν δεν μετεφέρετο εις το Κέντρον. Σελ. 60,24(β) Τεύχος 714-Σελ. 36 5.Δια την κατά τα ανωτέρω ένταξιν, συνιστώνται αι απαιτούμεναι θέσεις παρά τω ΙΚΑ και τω ΟΓΑ, δι’ αποφάσεων των Υπουργών παρά τω Πρωθυπουργώ επί του Προγραμματισμού και Κυβερνητικής Πολιτικής και Κοινωνικών Υπηρεσιών, εκδιδομένων μετά πρότασιν του Διοικητικού Συμβουλίου του οικείου φορέως. 6.Ο χρόνος υπηρεσίας των περί ων η παρ. 4 του παρόντος άρθρου υπαλλήλων παρά τω Κέντρω λογίζεται ως διανυθείς εις τους Οργανισμούς, εις ους ήθελον επανέλθει, δι’ απάσας τας νομίμους συνεπείας. Κανονισμοί Άρθρ.3.-Πάντες οι Κανονισμοί, οι προβλεπόμενοι υπό της περί του Κέντρου νομοθεσίας, εκδίδονται υπό του Υπουργού Κοινωνικών Υπηρεσιών, μετά γνώμην του Διοικητικού Συμβουλίου του Κέντρου. Εφ’ άπαξ εισφορά εξυπηρετουμένων φορέων Άρθρ.4.-Το Κέντρον επιχορηγείται υπό των εξυπηρετουμένων υπ’ αυτού φορέων, δι’ εφ’ άπαξ ποσού ίσου προς 150% της δια το πρώτον πλήρες ημερολογιακόν έτος εξυπηρετήσεως καταβληθείσης παρ’ ενός εκάστου τούτων αμοιβής, καταβλητέου εντός του πρώτου τριμήνου του επομένου έτους. Ειδικώς προκειμένου περί του ΙΚΑ και του ΟΓΑ, το ως άνω ποσόν υπολογίζεται επί της κατά την παρ. 3 του άρθρ. 7 του Ν.Δ. 390/1969 καταβληθείσης υπ’ αυτών αμοιβής δια παρασχεθείσαν εξυπηρέτησιν κατά το έτος 1972 και καταβάλλεται εντός τριμήνου από της ισχύος του παρόντος. Άρθρ.5.-Πάσα διάταξις αντικειμένη εις τας διατάξεις του παρόντος καταργείται. Άρθρ.6.-Η ισχύς του παρόντος άρχεται από της πρώτης του επομένου από της δημοσιεύσεώς του εις την Εφημερίδα της Κυβερνήσεως μηνός.         35.Α.ζ.3 Κέντρο Ηλεκτρονικού Υπολογιστού Κοινωνικών Υπηρεσιών     